E 1560 e teuas da vout protestantez, betek neuze e tiwalle da ziskouez he doug dar relijion nevez. Dindan levezon Théodore de Bèze, degouezhet en he lez, e Nérac, e miz Eost 1560, eo e torras he darempred gant an iliz katolik, hag ofisielaet e voe kement-se da Nedeleg. Diwar neuze e teuas da vezañ unan eus pennoù bras ar gostezenn brotestant e Bro-Chall, hag enebourez an Enepkempennerezh.